**Slovenský zväz športového rybolovu**

**Slovenský rybársky zväz – Rada, Žilina**

**MO SRZ Svit**





**Propozície**

**LRU – Prívlač**

**Liga juniorov**

**v kategórii U15, U20**

**2. dvojkolo**

**03.09.2022 - 04.09.2022**

**Svit – rieka Poprad**

Podľa plánu športovej činnosti na rok 2022 SZŠR v spolupráci so SRZ Rada Žilina a MO SRZ Svit usporiada 2. dvojkolo ligy juniorov LRU prívlač.

**Účastníci pretekov:**

* kategória U15 – rok narodenia 2007 až 2011
* kategória U20 – rok narodenia 2002 až 2006

Súťažiaci sú povinní prihlásiť sa najneskôr do 19.8.2022 Jurajovi Václavíkovi0903 861 220 oruj666@gmail.com.

**Termín konania:** 03.09.2022 **-** 04.09.2022

**Miesto konania:** Rieka Poprad č.9, revír č. 4-2020-4-1

 Rieka Poprad č.10, revír č.4-2021-4-1

**Organizačný štáb:**

Riaditeľ pretekov: Vlastimil Těšický

Garant rady SRZ: Lukáš Hollý

Hlavný rozhodca: Juraj Václavík

Technický vedúci: Lukáš Hollý

Bodovacia komisia: Juraj Václavík, Lukáš Hollý

Zdravotnícke zabezpečenie: na tel. 112

**V prípade nepriaznivej pandemickej situácie môžu byť preteky preložené alebo zrušené, informácia bude zverejnená týždeň pred pretekmi.**

**Každý pretekár je povinný dodržiavať hygienické opatrenia podľa aktuálnej vyhlášky Úradu verejného zdravotníctva SR, ktoré budú zverejnené pred pretekmi.**

**Technické pokyny:**

* Preteká sa podľa Predpisov SZŠR a platných súťažných pravidiel pre LRU – Prívlač a aktuálnych modifikácií..
* Športový rybársky pretek je usporiadaný podľa zákona 216/2018 Z.z. § 20 a vykonávacej vyhlášky 381/2018 § 15.
* V kategórii U15 musí byť s pretekárom prítomná zodpovedná osoba v zmysle zákona.

**Špeciálne pokyny k týmto pretekom:**

* Preteká sa obdobným systémom ako na MS v LRU-Prívlač.
* Chytajúci pretekár nesmie prijímať počas žiadnej časti jednotlivých kôl akúkoľvek verbálnu ani fyzickú pomoc.
* Pri výbehu na trať nie je povolené predbiehanie. Pretekár, ktorý vychádza na trať nesmie zastaviť až do doby, kedy si vybral svoj štand na chytanie. V takomto prípade je možné, aby bol obídený pretekárom za ním.
* Nie je povolené ak pretekár zastal na príslušnom štande, aby pred výstrelom danej časti kola štand vymenil. V priebehu jednej časti kola je ale možné štand kedykoľvek zmeniť.
* Pretekár nesmie nahodiť do vedľajšieho štandu, a ani vtedy, keď je štand voľný.
* Ak ryba zaseknutá v štande pretekára ujde do vedľajšieho štandu, pretekár môže rybu zdolať, ale podobrať ju musí v svojom štande, kde bola ryba zaseknutá. Aby mohla byť ryba uznaná musí byť zdolaná (v podberáku) do signálu oznamujúci koniec časti kola.
* V prípade ak dvaja pretekári počas kola chcú ísť do toho istého štandu, prednosť má pretekár vstupujúci do štandu proti vode t .j. zľava.

**Bodovanie:** ako na pstruhových vodách

pri ulovení hodnotených rýb 1 ryba – bod

belička, ploska, čerebľa nad 20cm – 1 bod

**Pretekárska trať:** Rieka Poprad č. 9 a 10 – bude vysvetlená pri prezentácií.

Organizátor si vyhradzuje právo zmeniť trať a časový harmonogram podľa aktuálnej situácie.

**Presné vyznačenie sektorov sa bude odvíjať od aktuálneho stavu prietoku na rieke Poprad.**

##### Brodenie: je zakázané

#####

**Zraz účastníkov:** reštaurácia Koliba vo Svite

**Časový harmonogram:**

**Sobota 3.9.2022**

17:00 – 17:15 hod. - prezentácia pretekárov a žrebovanie..

17:15 – 18:00 hod.- žrebovanie preteku, odovzdanie bodovacích preukazov. Ak sa pretekár nemôže zúčastniť prezentácie z objektívnych príčin, je povinný toto nahlásiť hlavnému rozhodcovi, príp. garantovi a ten vykoná žrebovanie za neho.

**Nedeľa 4.9.2022**

**Kategória U15**

08:00 – 09:00 hod. - presun pretekárov na pretekárske úseky

09:00 – 09:15 hod. - príprava pretekárov

**09:15 – 10:15 hod. - pretek – 1.kolo**

10:15 – 10:30 hod. - prestávka a presun pretekárov na 2. kolo.

**10:30 – 11:30 hod. - pretek – 2. kolo**

**12:30 – Oznámenie výsledkov**

**Kategória U20**

08:00 – 09:00 hod. - presun pretekárov na pretekárske úseky

09:00 – 09:15 hod. - príprava pretekárov

**09:15 – 10:15 hod. - pretek – 1.kolo**

10:15 – 10:30 hod. - prestávka a presun pretekárov na 2. kolo.

**10:30 – 11:30 hod. - pretek – 2. kolo**

**12:30 – Oznámenie výsledkov**

**Záverečného ceremoniálu sa musia zúčastniť všetci súťažiaci!**

**Záverečné ustanovenia :**

* Všetci pretekári musia mať platné registračné preukazy športovca SZŠR, preukazy člena SRZ a povolenie na rybolov.
* V prípade, že prihlásený pretekár nie je registrovaný pretekár LRU-PR bude potrebné na mieste vypísať formulár s potrebnými údajmi pre registráciu. Účasť je podmienená vyplnením kompletných potrebných údajov pre registráciu pretekára.
* Preteká sa za každého počasia. V prípade búrky sa preteky prerušia. Ak dôjde k prerušeniu po polovici vyhradeného času lovu, preteky budú ukončené a vyhodnotené.
* Každý pretekár preteká na vlastnú zodpovednosť a riziko.
* Každý pretekár do 15 rokov sa zúčastňuje pretekov za prítomnosti sprevádzajúcej dospelej osoby, ktorá nesie plnú zodpovednosť za konanie pretekára počas pretekov.
* Organizátor si vyhradzuje právo na zmenu časového harmonogramu a v prípade kalamitnej vody preteky preložiť. Poloha a veľkosť jednotlivých sektorov sa môže meniť v závislosti od prihláseného počtu pretekárov a aktuálnemu stavu vodných tokov

**Ubytovanie a stravu** –bude upresnené

**Informácie o pretekoch:** v prípade akýchkoľvek ďalších otázok prosím kontaktujte:

* Juraj Václavík +421 903 861 220 oruj666@gmail.com
* Lukáš Hollý +421 907 635 223

**Na zabezpečenie týchto pretekov bol použitý príspevok uznanému športu z Ministerstva školstva, vedy výskumu a športu Slovenskej republiky.**

Propozície kontroloval predseda ŠO LRU- prívlač.

Petrov zdar!

**Slovenský zväz športového rybolovu**

**Prihláška do ligy juniorov LRU prívlač 2022**

Prihlasujem sa do kategórie: **U 15 U20 /**vyberte zakrúžkovaním/.

Meno a priezvisko: ......................................................................

\*Číslo registračného preukazu športovca: ......................................................................

Dátum narodenia: ......................................................................

Adresa: ......................................................................

Člen OZ SRZ: ......................................................................

Tel. kontakt: ......................................................................

e-mail: ......................................................................

Týmto sa záväzne prihlasujem do Ligy juniorov v LRU prívlač 2022.

Podpis : .......................................................................

Prihlášku do kategórie U15 a U20 (u pretekárov, ktorí nie sú starší ako 18 rokov) musí podpísať zákonný zástupca, resp. poverený tréner alebo športový vedúci pretekára starší ako 18 rokov.

Meno a priezvisko zákonného zástupcu: ..............................................................

Tel. číslo: ..............................................................

E-mail: ..............................................................

Podpis: ...............................................................

\*Pretekári, ktorí ešte neboli zaregistrovaní do registračného systému SZŠR a nemajú vystavený registračný preukaz pretekára SZŠR zašlú spolu s prihláškou vyplnenú „Žiadosť o registráciu fyzickej osoby“ alebo „Žiadosť o registráciu fyzickej osoby – jednotlivca do 18r.“.

Na základe žiadosti im bude vystavený a zaslaný registračný preukaz športovca SZŠR.

„Žiadosť o registráciu fyzickej osoby – jednotlivca“, a aj „Žiadosť o registráciu fyzickej osoby – jednotlivca do 18 rokov“ sa dá stiahnuť na stránke SZŠR: **https://www.szsr.sk/tlaciva-na-stiahnutie/**